hu hu hu hu hu hu hu hu hu hu de hu hu hu hu hu hu hu hu hu es tl hu hu hu hu hu hu hu hu eo hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hbs_lat hu hu eo hu hu hu hu hu hu hu hu hu hu en hu hu hu hu hu hu hu en en hu hu hu hu hu hu hu hu en en sk hu hu hu hu hu hu hu hu hu en hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu de hu hu hu hu hu hu hu hu hu hu hu hu hu
Horváth Mihály | Horváth Mihály Gimnázium
A szentesi Horváth Mihály Gimnázium története
Kezdő német, angol második nyelvvel
Kezdő francia, angol második nyelvvel
A lexikonokból és számos életrajzi kiadványból közismert, hogy Horváth Mihály – korának kiemelkedő történetírója – Szentesen született 1809. október 20-án, Horváth József seborvos és Werner Erzsébet gyermekeként.
Halálának hírét a Szentesi Lap 1878. augusztus 25-i számának címoldalán hozta nyilvánosságra, az alábbi méltató sorok és vázlatos életrajz kíséretében:
“Egy embernek halálára írunk itt emlékezetet, kinek halálán az egész magyar nemzet könnyez, s kinek ravatalához városunk közönségét, a közös veszteség fájdalma mellett, a veszteség azon érzete is vezeti, melyet az anya kétszeresen érez, midőn ő a nemzet halottjában, saját gyermekét siratja.
Horváth Mihályban, a legnagyobb magyar történészben, városunk nemcsak a magyar nemzet jelenleg élő fiainak egyik legnagyobb emberét, de saját szülöttét is veszíté.
Folyó hó 19-én jött a megdöbbentő gyászhír, hogy Horváth Mihály püspök, 1848-49-ben volt vallásügyminiszter, városunk szülötte Carlsbadban, hol gyengélkedő egészségének helyre állítása végett a fürdőben időzött, meghalt.
Horváth Mihályban a jeles hazafi mellett, a magyar tudományos irodalom egyik leghatalmasabb oszlopa dőlt ki. Ő városunkban született 1809-ben. Itt azonban csak gyermek életének első éveit töltötte, mert szülei, midőn a gyermek még csak 5 éves volt, Szegedre költöztek; itt végezte azután elemi iskoláit és a közép tanodát; a hittudományokat a váci papnöveldében tanulta; 1831-ben külön pápai engedély mellett (miután koránál fogva még nem lehetett volna) pappá szenteltetett; mint segédlelkész elébb Dorozsmán, majd Kecskeméten és Nagy-Kátán szolgált; azután gr. Keglevich Gábornál egy évig foglalkozott a fiatal Keglevich Béla gróf nevelésével.
Horváth Mihály ifjú kora óta nagy szorgalommal tanulmányozta a magyar történelmet, már 30 éves korában a történeti irodalom terén elismert névvel bírt. 1842-ben a Magyar Tudományos Akadémia rendes tagjának megválasztatott.
1846-ban hatvani plébánossá, a következő évben préposttá, 1848-ban pedig Csanád megyei püspökké neveztetett ki.
Horváth Mihály életére az 1848-as események, éppen úgy mint ezen korban a magyar nemzet minden jeles emberének életére, befolyással voltak. Csendes munkássági körét elhagyva, Kossuth kormányzósága alatt vallásügyi miniszterséget viselt, s a 49. évi világosi események után, az áldott emlékű Brunszvik Terézia grófnő közben járása folytán, mint Prónai bárónő inasa, a bárónővel a bakon utazva Lipcsébe menekült, s innen idegen útlevéllel Belgiumba.
Száműzetése 18 évig tartott, e hosszas idő alatt irodalmi munkásságának élt. 1865-ben folyamodott hazatérhetésért, azonban még akkor nem volt szabad a nemzet hű fiának, az érdemekben megőszült tudósnak saját hazája földére lépni. 1866-ban br. Eötvös József, a Magyar Tudományos Akadémia elnökének közbenjárása folytán megadatott neki az engedély a haza térhetésére.
Szentes nem feledkezett meg jeles nevű szülöttéről; hazatérténél első volt, mely jó emlékezetének, bizalmának kifejezéséül, őt a 67-es országgyűlést megelőzte választások alkalmával követjelöltség elfogadására fölkérte, ő azonban ez időben még tartózkodva vonult félre a közélet terétől. Később Szeged választotta meg követévé; utóbb Deák Ferenc halálával az ő helyére a budapesti belvárosi választók tisztelték meg bizalmukkal.
A legközelebb lezajlott választások elől egészségének helyreállítása céljából Carlsbadba vonult félre. Érezte, hogy egészsége továbbra nem fogja megengedni a nyilvános politikai szereplést, s így nem is lépett föl saját kerületében sem követjelöltül.
Halálát, melyet egy egész nemzet fájlal, szélhűdés okozta. Temetése aug. 25-én lesz Budapesten. Koporsójára Szentes város tanácsa városunk közönsége gyászának kifejezéséül koszorút küldött. A nemzeti kegyelet őrizze örök álmát.”
Alapítvány a Szentesi Gimnáziumért
☰ NavigációAlapítvány a Szentesi Gimnáziumért
☰ NavigációTÁMOP 3.1.5 TÁMOP 3.4.3 TIOP 1.1.1
Iskola- és tagozatismertető 2022.09.22.
Horváth Mihály Emlékverseny 2022.09.20.
Erasmus+ pályázaton nyert iskolánk 6 pedagógusa 2022.09.15.
Tanévkezdés, osztályozó-, javító- és különbözeti vizsgák 2022.08.03.
Tájékoztató a 2022/2023-as tanév tankönyvrendeléséről 2022.06.16.
Beiratkozás – friss információk 2022.06.06.
Rendkívüli felvételi eljárás 2022.05.17.
6600 Szentes, Szent Imre herceg u. 2.
Tanári szoba: 63/561-587, 63/561-589
Intézmény fenntartó: Hódmezővásárhelyi Tankerületi Központ, 6800 Hódmezővásárhely, Andrássy út 28.
Iskola- és tagozatismertető 2022.09.22.
Horváth Mihály Emlékverseny 2022.09.20.
Erasmus+ pályázaton nyert iskolánk 6 pedagógusa 2022.09.15.
1. óra: 7:45 – 8:30
2. óra: 8:40 – 9:25
3. óra: 9:35 – 10:20
4. óra: 10:40 – 11:25
5. óra: 11:35 – 12:20
6. óra: 12:30 – 13:15
7. óra: 13:25 – 14:10
8. óra: 14:15 – 15:00
© 2018 - 2022 Horváth Mihály Gimnázium